	 SINTEZA
obiecțiilor și propunerilor/recomandărilor la proiectul de modificare a
 Legii  nr. 232/2016 privind redresarea și rezoluția instituțiilor de credit


	Conținutul articolelor/punctelor din proiectul prezentat spre avizare şi coordonare
	Participantul la avizare, consultare publică, expertizare
	Nr. crt.
	Conținutul obiecției, propunerii, recomandării, concluziei
	Argumentarea autorului proiectului

	Avizare prealabilă

	
	FGDSB
	1
	1. În tot textul proiectului de lege, în dispozițiile în care este menționată denumirea „Fondul de garantare a depozitelor în sistemul bancar”, se recomandă revizuirea și uniformizarea terminologiei utilizate, având în vedere că în mai multe articole este utilizată o denumire diferită, și anume „Fondul de garantare a depozitelor bancare”.
	Se acceptă

	1. În tot cuprinsul legii, trimiterea la „Legea nr. 202/2017 privind activitatea băncilor” se înlocuiește cu trimiterea la „Legea nr. 202/2017” și se consideră a fi făcute la  „Legea nr. 202/2017 privind activitatea instituțiilor de credit”. 

	FGDSB
	2
	Cu referire la pct. 5 din proiectul de lege, propunem completarea acestuia, la final, cu următorul text: „iar trimiterea la „Legea nr. 160/2023 cu privire la garantarea depozitelor în bănci” se înlocuiește cu trimiterea la „Legea nr. 160/2023” și se consideră a fi făcută la „Legea nr. 160/2023 cu privire la garantarea depozitelor””
	Se acceptă

	9. La articolul 2 ,subpunctul 23) va avea următorul cuprins: 
23) depozit acoperit – depozit garantat, astfel cum este definit la art.2 din Legea nr.160/2023 cu privire la garantarea depozitelor în bănci şi este garantată de schema de garantare a depozitelor;

	FGDSB
	3
	Cu referire la pct. 9 din proiectul de lege, și anume modificarea noțiunii prevăzute la art. 2 pct. 23) din Legea nr. 232/2016, prin substituirea termenului „depozit garantat” cu „depozit acoperit”, menționăm că Legea nr. 160/2023 cu privire la garantarea depozitelor în bănci utilizează noțiunea de „depozit garantat”, aceasta fiind consacrată în legislația specială aplicabilă. În acest context, propunem menținerea terminologiei „depozit garantat”, în vederea asigurării coerenței cadrului normativ
	Nu se acceptă.
Cu referire la observația formulată, considerăm că substituirea noțiunii de „depozit garantat” cu „depozit acoperit” este justificată în contextul alinierii terminologiei naționale la acquis-ul Uniunii Europene.
În acest sens, menționăm că termenul „depozit acoperit” (covered deposit) este consacrat la nivel european, fiind utilizat atât în Directiva 2014/49/UE privind schemele de garantare a depozitelor, cât și în Directiva 2014/59/UE privind redresarea și rezoluția instituțiilor de credit, și regulamentele europene subsecvente, care vor deveni direct aplicabile ulterior aderării Republicii Moldova la Uniunea Europeană.
În acest context, pentru asigurarea coerenței cadrului normativ intern, considerăm oportun ca modificarea respectivă să fie operată și în Legea nr. 160/2023 cu privire la garantarea depozitelor în bănci.
Adoptarea terminologiei utilizate la nivelul Uniunii Europene are implicații practice importante, inclusiv în contextul cooperării cu autoritățile europene, al participării la mecanismele de rezoluție și al aplicării uniforme a regulilor privind protecția deponenților.

	229. La articolul 249: articolul unic devine alineatul (1);
articolul se completează cu alineatele (2)-(5) cu următorul cuprins:
„(2) Banca Națională a Moldovei, în calitate de autoritate de rezoluție, stabilește domeniul de aplicare a competenței prevăzute la art. 246-249 în funcție de circumstanțele fiecărui caz în parte.
 (3) În sensul alin. (2), Banca Națională a Moldovei, în calitate de autoritate de rezoluție, evaluează cu atenție dacă este adecvată cuprinderea în sfera de aplicare a competenței de suspendare și a depozitelor eligibile, așa cum sunt definite la art.2  din Legea 160/2023 cu privire la garantarea depozitelor în bănci, în special a depozitelor acoperite deținute de persoane fizice, de microîntreprinderi și de întreprinderi mici și mijlocii. (....)


	FGDSB
	4
	Cu referire la pct. 229 din proiectul de lege propunem excluderea textului „alin. (1)”, din art. 249 alin. (3), întrucât art. 2 din Legea nr. 160/2023 nu conține alineate.
	Se acceptă

	267. După articolul 3131 se completează cu articolele 3132 -31311 cu următorul conținut: 

	FGDSB
	5
	La art. 3132 din legea nr. 232/2016: - la alin. (2) după textul ”să acorde împrumuturi” propunem includerea textului ”din contul mijloacelor fondului de rezoluție” în vederea precizării exprese că împrumuturile pot fi acordate exclusiv din resursele fondului de rezoluție bancară, în vederea delimitării clare față de fondul de acoperire a depozitelor; - la alin. (3) propunem corectarea trimiterii la alineatul relevant, prin substituirea textului „alin. (1)” cu „alin. (2)”
	Se acceptă ambele propuneri

	Articolul 3136. – Fondul de garantare a depozitelor bancare, în calitate de administrator al fondului de rezoluție bancară, care trebuie să participe la mecanismul de finanțare a grupului, poate garanta orice împrumut contractat de mecanismele de finanțare a grupului conform art.3135
	FGDSB
	6
	 La art. 3136, considerăm necesară revizuirea prevederii privind posibilitatea Fondului de garantare a depozitelor în sistemul bancar de a garanta împrumuturi contractate de mecanismele de finanțare. Menționăm că, potrivit cadrului european, mijloacele mecanismelor de finanțare a rezoluției pot fi utilizate inclusiv pentru acordarea de garanții. Cu toate acestea, în legislația națională este necesară delimitarea clară a sursei financiare utilizate în acest scop. În acest sens, considerăm necesară precizarea expresă că astfel de garanții pot fi acordate exclusiv din resursele fondului de rezoluție bancară, administrat de Fondul de garantare a depozitelor în sistemul bancar, cu excluderea utilizării resurselor destinate acoperirii depozitelor garantate. Totodată, considerăm că norma necesită a fi completată cu prevederi detaliate privind mecanismul de acordare a garanțiilor, inclusiv sub aspectul limitelor financiare, condițiilor de acordare, evaluării riscurilor, precum și al cadrului decizional și de coordonare cu autoritățile competente
	  Nu se acceptă/ FGDSB acționează în calitate de administrator al fondului de rezoluție doar conformitate cu art. 301, care prevede că utilizarea resurselor fondului de rezoluție se decide de BNM în calitate de autoritate de rezoluție, respectiv nu poate exista confuzie între fondurile ce pot fi utilizate pentru acordarea de împrumuturi sau garanții. Pentru a exclude orice dubiu, la art. 301 alin. (1) lit. g ) sa făcut completarea corespunzătoare și norma va avea următorul conținut : g) pentru a acorda împrumuturi altor mecanisme de finanțare, în mod voluntar, conform art. 3132-3133 și pentru a garanta împrumuturi conform art.3136. 

	Articolul 3138. – (2) În toate cazurile, suma cu care trebuie să participe schema de garantare a depozitelor nu poate fi mai mare decât oricare dintre următoarele:
a) valoarea totală a pierderilor ce ar fi fost suportate de schema de garantare a depozitelor în cazul în care instituția de credit ar fi fost lichidată prin procedura obișnuită de insolvabilitate;
b) 50% din activele financiare disponibile ale Fondului de garantare a depozitelor bancare, prevăzut în Legea nr.160/2023 cu privire la garantarea depozitelor în bănci.

	FGDSB
	7
	
Cu referire la art. 3138, propunem reformularea lit. b) după cum urmează: „b) 50% din nivelul-țintă al Fondului de acoperire a depozitelor bancare, stabilit conform art. 30 din Legea nr. 160/2023”, 


	Se acceptă- norma a fost modificată prin Directiva 2026/806

	
	
	8
	- necesitatea asigurării unei corelări mai clare între prevederile Legii nr. 232/2016 și Legea nr. 160/2023, în special în contextul extinderii atribuțiilor Fondului de garantare a depozitelor în sistemul bancar prin prezentul proiect de lege:
-proiectul de lege instituie noi competențe pentru FGDSB, inclusiv în ceea ce privește acordarea împrumuturilor către mecanismele de finanțare, precum și posibilitatea garantării acestora, fără ca aceste atribuții să fie reglementate corespunzător în Legea nr. 160/2023. 
- necesară o reglementare expresă și detaliată în legea specială aplicabilă, inclusiv sub aspectul delimitării surselor financiare utilizate, stabilirii limitelor de expunere, cadrului decizional, precum și al mecanismelor de evaluare și gestionare a riscurilor. 
-în absența acestor corelări, există riscul unor neclarități juridice și operaționale în aplicarea cadrului normativ, precum și al afectării funcției principale a Fondului de garantare a depozitelor în sistemul bancar.
	 Nu se acceptă. Atribuțiile FGDSB în calitatea sa de administrator a fondului de rezoluție, sunt prevăzute în legea speciala, respectiv în Legea 232/2016(art. 297), nu este cazul să fie dublate în altă lege. În plus, decizia de a acorda împrumuturi/garanții aparține BNM – în calitate de autoritate de rezoluție, nu este o atribuție care poate fi exercitată la decizia FGDSB. In conformitate de art. 300-302 decizia privind utilizarea resurselor fondului de rezoluție aparține BNM. 





	
	COMISIA NAȚIONALĂ a PIEȚEI FINANCIARE
	1
	se propune ca la articolul 357 ,,Dispoziții tranzitorii”, după textul ,,art. 327 cu excepția alin. (3)” să fie completat cu cuvintele ,,Titlul VIII”, astfel încât dispozițiile Titlului VIII a proiectului de lege în cauză, aplicabile firmelor de investiții, să intre în vigoare la data aderării Republicii Moldova la Uniunea Europeană.
	Se acceptă. 
În proiectul final, norma tranzitorie este la art. 360. 

Articolul 360. – (1) Prezenta lege intră in vigoare peste o lună de la data publicării în Monitorul Oficial  al Republicii Moldova, cu excepția dispozițiilor prevăzute la art. 1 alin. (1) lit.b) și d); art. 221 lit. c), d), e); art. 2961 și art. 330 în partea ce vizează „statele membre” și mecanismul de participare a fondului de rezoluție bancară și respectiv a fondului de rezoluție pentru firmele de investiții la sistemul de mecanisme de finanțare a rezoluției care urmează să fie înființat la nivel european, precum și Titlul VIII vor intra in vigoare la data aderării Republicii Moldova la Uniunea Europeană. 

Pentru asigurarea conformării angajamentelor asumate de RM la data aderării, urmează ca până la data intrării in vigoare și aplicării efective a legii să fie elaborate si aprobate regulamente/ reglementări interne necesare pentru punerea în aplicare a legii. În acest sens, se va modifica Art. 358 după cum urmează: 
Articolul 358 – În termen de 12 luni de la data publicării prezentei legi, Banca Națională a Moldovei și Comisia Națională a Pieței Financiare vor elabora și vor aproba reglementările interne necesare pentru punerea în aplicare a acesteia.



	2.În denumirea legii  cuvântul „banca” se substituie cu „instituție de credit și firmelor de investiții”.

	
	2
	La punctul 2 din proiect se va substitui cuvântul „băncilor” din denumirea legii cu textul „instituțiilor de credit și firmelor de investiții”, în denumirea actuală nu există cuvântul „bancă” și în denumirea viitoare urmează a fi indicate la plural sau singular ambele categorii de entități.
	Se acceptă, se corectează

	9. La articolul 2 la cuvintele „nr.202/2017 privind activitatea băncilor” se substituie cu „nr.202/2017”

	
	3
	Modificarea propusă la punctul 9 din proiect referitor la substituirea cuvintelor „nr.202/2017 privind activitatea băncilor” repetă modificarea propusă la punctul 5, din acest motiv este necesară revizuirea și redactarea corespunzătoare a punctului 9 pentru a elimina duplicarea.
	Se acceptă, se exclude propunerea de la pct. 9

	73) filială semnificativă – o filială la nivel individual sau consolidat, îndeplinește cel puțin una dintre condițiile referitoare la activele ponderate la risc, veniturile totale din exploatare sau măsura expunerii totale, la pragurile stabilite în reglementările aplicabile ale Băncii Naționale a Moldovei și ale Comisiei Naționale a Pieței financiare; pentru stabilirea caracterului semnificativ al unei filiale, atunci când un grup este organizat prin două întreprinderi-mamă intermediare, acestea sunt evaluate în mod cumulat și considerate o singură filială, pe baza situației lor consolidate;
	
	4
	În cazul în care noțiunea de la articolul 2, subpunctul 73 se aplică și firmelor de investiții, se va indica în Lege că cerințele aplicate firmelor de investiții urmează a fi stabilite de către CNPF. În același sens ar trebui revăzute și alte noțiuni aplicabile firmelor de investiții.
	Se acceptă, se completează noțiunea si va avea următorul cuprins: 
73) filială semnificativă – o filială la nivel individual sau consolidat, îndeplinește cel puțin una dintre condițiile referitoare la activele ponderate la risc, veniturile totale din exploatare sau măsura expunerii totale, la pragurile stabilite în reglementările aplicabile ale Băncii Naționale a Moldovei și ale Comisiei Naționale a Pieței financiare; 


	74) firmă de investiții – astfel cum este definită în legea privind piețele instrumentelor financiare și activitățile de investiții;
	
	5
	La punctul 9 subpunctul 74 din proiect noțiunea de „firmă de investiții”, conform Directivei (UE) 2014/59, urmează a fi expusă în următoarea redacție: „firmă de investiție - astfel cum este definită în legea privind piețele instrumentelor financiare și activitățile de investiții și care face obiectul cerinței de capital inițial prevăzute la art.11 alin. (1) lit.a) și b) din Legea privind supravegherea prudențială a firmelor de investiții”. Potrivit Directivei (UE) 2014/59, „firmă de investiții” înseamnă o firmă de investiții astfel cum este definită la articolul 4 alineatul (1) punctul 22 din Regulamentul (UE) 2019/2033 al Parlamentului European și al Consiliului care face obiectul cerinței privind capitalul inițial prevăzute la articolul 9 alineatul (1) din Directiva (UE) 2019/2034 a Parlamentului European și al consiliului. Respectiv, prevederile Directivei (UE) 2014/59, care se transpune în legislația națională prin Legea privind redresarea și rezoluția instituțiilor de credit și a firmelor de investiții, nu se vor aplica tuturor firmelor de investiții, ci doar celora, care fac obiectul cerinței privind capitalul inițial prevăzute la articolul 9 alineatul (1) din Directiva (UE) 2019/2034 (transpus în art. 11 alin. (1) lit.a) și b) potrivit proiectului de lege privind supravegherea prudențială a firmelor de investiții).
	 Se acceptă, se completează definiția: 

74) firmă de investiții – astfel cum este definită în legea privind piețele instrumentelor financiare și activitățile de investiții și care face obiectul cerinței de capital inițial prevăzute la art.11 alin. (1) lit.a) și b) din Legea privind supravegherea prudențială a firmelor de investiții;


	Articolul 5 -
(1) Ministerul Finanțelor este responsabil cu exercitarea în Republica Moldova a funcțiilor ministerului competent potrivit prezentei legi.
	
	6
	La articolul 5 alineatul (1) propunem următorul cuprins: ,,Ministerul Finanțelor este responsabil de exercitarea în Republica Moldova a funcțiilor ministerului competent potrivit prezentei legi”
	Se acceptă

	La articolul 7:
alineatul (1), cuvântul „Băncile” se substituie cu textul „Instituțiile de credit, persoane juridice din Republica Moldova iar textul „art.9-22” și „art.23-31” se substituie cu textul „art.9-2221” și „23-3124”, iar cuvântul „individuale” se exclude;
[bookmark: _GoBack]
	
	7
	Nu este clară necesitatea adăugării sintagmei „persoane juridice" după cuvintele „instituțiile de credit" la articolul 7, precum și în restul textului, inclusiv la articolele 23, 31. Având în vedere că o instituție de credit nu poate avea calitatea de persoană fizică, această precizare poate genera confuzii în interpretare. Sugerăm eliminarea acestei sintagme din textul proiectului sau argumentarea în Nota de fundamentare.
	Se respinge. Sintagma „persoană juridică” urmează a fi interpretată în contextul integral al normei, aceasta fiind utilizată în sensul indicării jurisdicției de origine („naționalității”) persoanei juridice respective.
Prin urmare, utilizarea acestei sintagme nu urmărește o precizare suplimentară a faptului că instituția de credit este persoană juridică, ci are relevanță pentru delimitarea regimului juridic aplicabil în funcție de sediul/jurisdicția entității.
Astfel, considerăm că menținerea sintagmei este justificată și nu generează riscuri de interpretare în sensul indicat în obiecție.


	litera p) va avea următorul cuprins: „în cazul în care autoritatea de rezoluție, aplică art.1653-1654 sau art.1656, stabilește un calendar pentru asigurarea conformității de către entitatea de rezoluție, în conformitate cu art.1707-17014;” 

	
	8
		Fraza de la articolul 29 litera p): ,,în cazul în care autoritatea de rezoluție, aplică art.1653 -1654 sau art.1656 , un calendar pentru asigurarea conformității de către entitatea de rezoluție, în conformitate cu art.1707 -17014” nu este clară în forma propusă și necesită redactată.
	Se acceptă/ reformulata
„în cazul în care autoritatea de rezoluție, aplică art.1653-1654 sau art.1656, stabilește un calendar pentru asigurarea conformității de către entitatea de rezoluție, în conformitate cu art.1707-17014;

	Articolul 329.–(1) Următoarele dispoziții ale prezentei legi se aplică în mod corespunzător firmelor de investiții prevăzute la art.1 alin.(1) lit.a) în condițiile prevăzute la art.61, art.7-60, art.601-129, art.138-164, art.165-16719,  art.16721-29555, art.321 și Titlul VII.

	
	9
	Se propune completarea articolului 329 alineatul (1), după ,,și art.16721 -29555 ” cu textul ,,art. 321”. Articolul 321 reglementează răspunderea patrimonială personală a unor categorii de persoane, precum membrii organului de conducere, persoanele care dețin funcții-cheie, acționarii și beneficiarii efectivi ai acestora, care au contribuit la ajungerea instituției în stare de dificultate majoră. Deși acest mecanism este la fel de relevant și necesar în cazul firmelor de investiții, articolul 321 nu este inclus în trimiterile de la articolul 329 alineatul (1).
	Se acceptă, se completează alin. (1) conform obiecției

	Articolul 329.–(1) Următoarele dispoziții ale prezentei legi se aplică în mod corespunzător firmelor de investiții prevăzute la art.1 alin.(1) lit.a) în condițiile prevăzute la art.61, art.7-60, art.601-129, art.138-164, art.165-16719 și art.16721-29555, art. 321 și Titlul VII.
(2) Pentru aplicarea corespunzătoare a prevederilor alin.(1), se au în vedere următoarele:
e)  la art. 292 și art. 293 alin. (1), trimiterile la prevederile art.11  și 111 din Legea 548/1995 cu privire la Banca Națională a Moldovei, se consideră a fi făcute la art. 20-23 din Legea nr. 192/1998 privind Comisia Națională a Pieței Financiare; 

	
	10
	La articolul 329 alineatul (2) litera e) recomandăm înlocuirea textului ,,art.139 alin.(3) din Legea nr.171/2012 privind piața de capital” cu textul ,,art. 20-23 din Legea nr. 192/1998 privind Comisia Națională a Pieței Financiare”, or legea vizată face trimitere directă la legea cadru.
	Se acceptă.
Norma va avea următorul conținut: e) în aplicarea prevederilor art. 5416 alin. (1) lit. a). trimiterea la măsurile menționate la art. 139 alin. (3) din Legea 202/2017 se consideră a fi făcute la competențele Comisia Națională a Pieței Financiare menționate la art. 20-23 din Legea nr. 192/1998 privind Comisia Națională a Pieței Financiare”.


	(4) Aplicarea sancțiunilor și a măsurilor sancționatoare prevăzute la art.346 se prescrie în termen de 3 ani de la data săvârșirii faptei.
	
	11
	Se propune redactarea articolului 350 alineatul (4) după cum urmează: ,,Aplicarea sancțiunilor şi a măsurilor sancționatoare prevăzute la art.346 se prescrie în termen de 3 ani de la data săvârșirii faptei”, pentru a fi similară prevederilor articolului 319 alineatul (4) care este aplicabil instituțiilor de credit.
	 Se acceptă, se modifica norma conform obiecției

	
	Asociația Băncilor din Moldova
	
	Lipsa de obiecții și propuneri.

